Diari Oficial de la Generalitat Valenciana


Sumari del DOGV 6527, del 24-05-2011 (2011/5887)

Resolució de 6 de maig de 2011, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades pel projecte de la línia mixta aerosubterrània trifàsica a 20 kV (doble circuit), des de la futura ST Benicull, fins al suport de pas A/S al costat del camí vell d'Alzira, ATLINE/2007/320/46, en els termes municipals de Benicull de Xúquer i Polinyà de Xúquer, a la provincia de València. Expedient d'expropiació forçosa JUEXPR/2008/36.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6527

Data del DOGV
:   24-05-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/5887


Organisme emissor
:   Conselleria d'Infraestructures i Transport

Tipus de document
:   Resolució

Resolució de 6 de maig de 2011, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades pel projecte de la línia mixta aerosubterrània trifàsica a 20 kV (doble circuit), des de la futura ST Benicull, fins al suport de pas A/S al costat del camí vell d'Alzira, ATLINE/2007/320/46, en els termes municipals de Benicull de Xúquer i Polinyà de Xúquer, a la provincia de València. Expedient d'expropiació forçosa JUEXPR/2008/36. [2011/5887]  
Amb data 27 d'octubre de 2008, pel Servici Territorial d'Energia de València de la Conselleria d'Infraestructures i Transport de la Generalitat, es va dictar una resolució per la qual es va autoritzar Iberdrola Distribución Eléctrica, SAU, es va declarar, en concret, la utilitat pública i es va aprovar el projecte d'execució de la instal·lació elèctrica de la línia mixta aerosubterrània trifàsica a 20 kV (doble circuit), des de la futura ST Benicull, fins al suport de pas A/S al costat del camí vell d'Alzira, en els termes municipals de Benicull de Xúquer i Polinyà de Xúquer, a la província de València.  
La mencionada declaració d'utilitat pública, d'acord amb el que disposa la Llei 54/1997, de 27 de novembre, del Sector Elèctric, i en el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, du implícita la necessitat d'ocupació dels béns i drets afectats i implica la urgent ocupació d'estos, i s'aplica el procediment d'urgència que determina l'article 52 de la Llei d'Expropiació Forçosa, de 16 de desembre de 1954.  
En virtut d'això, el conseller d'Infraestructures i Transport, en compliment del que disposa el mencionat article 52 de la Llei d'Expropiació Forçosa, ha resolt convocar els titulars dels béns i els drets afectats a l'ajuntament on radiquen les finques afectades, com a punt de reunió per a dur a terme, de conformitat amb el procediment que establix l'esmentat article, l'alçament d'actes prèvies a l'ocupació i, si procedira, les d'ocupació definitiva.  
Tots els interessats, així com les persones que siguen titulars de qualssevol classes de drets o interessos sobre els béns afectats, hauran d'acudir personalment o representats per persona degudament autoritzada, amb aportació dels documents acreditatius de la seua titularitat i l'últim rebut de la contribució, i es podran acompanyar dels seus pèrits i d'un notari, si ho estimen oportú, amb la despesa a càrrec seu.  
L'alçament d'actes tindrà lloc el dia 28 de juny de 2011 a l'Ajuntament de Benicull de Xúquer i el dia 29 de juny de 2011 a l'Ajuntament de Polinyà de Xúquer.  
L'orde d'alçament d'actes es comunicarà a cada interessat per mitjà de l'oportuna cèdula de citació, i figurarà la relació de titulars convocats en el tauler d'edictes de l'Ajuntament assenyalat i en l'annex.  
  
Es comunica que esta publicació es realitza igualment, als efectes que determina l'article 59.5 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.  
En l'expedient d'expropiació Iberdrola Distribución Eléctrica, SAU, assumirà la condició de beneficiària.  
  
València, 6 de maig de 2011.- El conseller d'Infraestructures i Transport: Mario Flores Lanuza.  
  
  
  
  
  
Relació concreta i individualitzada de béns i drets afectats pel projecte de la línia mixta aerosubterrània trifàsica a 20 kv (doble circuit), des de la futura ST Benicull de Xúquer, fins al suport de pas A/S al costat del Camí Vell d'Alzira (en el municipi de Polinyà de Xúquer), als terme de Benicull de Xúquer i Polinyà de Xúquer (València).  
 ATLINE 2007-320-46 de Benicull de Xúquer i Polinyà de Xúquer - Província de València.  
  
  
  
  
  
\* \* \* \* \* \* \* \*  
  
  
  
Relación concreta e individualizada de bienes y derechos afectados por el proyecto de la línea mixta aéreo-subterránea trifasica a 20 kv, (doble circuito), desde la futura ST Benicull de Xúquer, hasta apoyo de paso a/s junto a Camino Viejo de Alzira (en el municipio de Polinyà de Xúquer), en los terminos de Benicull de Xúquer y Polinyà de Xúquer (Valencia).  
ATLINE 2007-320-46 de Benicull de Xúquer y Polinyà de Xúquer - Provincia de Valencia  
  
